《友人自临川来携庾台赵先生与曾丈诸葛帐干丈》
宋代·利登

家住姑山下，朝暮游姑山。
澄潭贯地脉，飞流接天泉。
永栖无昔老，暂游谩时贤。
古藤蔓直木，苍桧随曲阡。
犹存万古月，尚照千年烟。
谁其录青华，嘿然语玄筌。
紫锋变窗尘，重此炉简传。
九障傥不存，五灵森在前。
昨者携友朋，攀萝掬潺湲。
神交善爽徒，宇宙空茫然。

作者简介：利登（生卒年不详）字履道，号碧涧，南城（今属江西）人，一说金川（今属四川）人。